ddrg/super_eurlex huggingface dataset:
BILAG

I bilag I til afgørelse 2010/788/FUSP affattes punkt 16 under del a) (Liste over personer, jf. artikel 3, stk. 1), således:

»16. Ignace MURWANASHYAKA

(alias: Dr. Ignace)

Titel: Dr.

Udpegning: Formand for FDLR

Adresse: Tyskland (i fængsel)

Fødselsdato: 14. maj 1963

Fødested: a) Butera, Rwanda, b) Ngoma, Butare, Rwanda

Nationalitet: Rwander

Dato for FN's opførelse på listen: den 1. november 2005

Andre oplysninger: Død i fængsel i Tyskland den 16. april 2019. Anholdt af de tyske myndigheder den 17. november 2009 og fundet skyldig i lederskab af en udenlandsk terrorgruppe og i medvirken til krigsforbrydelser ved en tysk domstol den 28. september 2015. Idømt 13 års fængsel og pr. juni 2016 fængslet i Tyskland. Genvalgt til formand for FDLR den 29. november 2014 for en femårig periode. Internetlink til INTERPOL-UN Security Council Special Notice: https://www.interpol.int/en/How-we-work/Notices/View-UN-Notices-Individuals.

Yderligere oplysninger fra det beskrivende resumé af grundene til opførelse på listen fra sanktionskomitéen:

Ignace Murwanashyaka var formand for FDLR, havde politisk indflydelse i FDLR-styrkerne, en af de væbnede grupper og militser, der er omhandlet i punkt 20 i resolution 1493 (2003), og som er ansvarlige for våbenhandel i strid med våbenembargoen. Han havde telefonkontakt med militære FDLR-øverstbefalende i felten (bl.a. under Busurungimassakren i maj 2009); han gav militære ordrer til den øverste kommando; han var involveret i koordineringen af overførslen af våben og ammunition til FDLR-enheder og viderebringelse af særlige instrukser med henblik på anvendelse heraf; og han forvaltede store pengebeløb, der er rejst via ulovligt salg af naturressourcer i FDLR-kontrollerede områder. Ifølge kontoret for FN-generalsekretærens særlige repræsentant for børn i væbnede konflikter var han som formand og militær øverstbefalende for FDLR ansvarlig for FDLR's rekruttering og brug af børn i det østlige Congo. Han blev anholdt af de tyske myndigheder den 17. november 2009 og fundet skyldig i lederskab af en udenlandsk terrorgruppe og i medvirken til krigsforbrydelser ved en tysk domstol den 28. september 2015. Han blev idømt 13 års fængsel og var fængslet i Tyskland siden juni 2016. Han blev genvalgt til formand for FDLR den 29. november 2014 for en femårig periode.«
"6.

Kapaciteter til opbygning af et beredskabslager af medicinske modforanstaltninger og/eller personlige værnemidler til bekæmpelse af alvorlige grænseoverskridende sundhedstrusler Opgaver — Opbygge et beredskabslager af medicinske modforanstaltninger, bl.a. vacciner og terapeutika, udstyr til intensivpleje, personlige værnemidler eller laboratorieudstyr, med henblik på beredskab og indsats i forbindelse med alvorlige grænseoverskridende sundhedstrusler (1). Kapaciteter — Det antal vaccinationsdoser, som kræves for at vaccinere enkeltpersoner, som i forbindelse med et eller flere tilfælde af alvorlige grænseoverskridende sundhedstrusler anses for at være i risikogruppen (2). — Det antal terapeutika, som kræves for at behandle et eller flere tilfælde af alvorlige grænseoverskridende sundhedstrusler. — Vacciner og terapeutika skal opfylde et af følgende krav: — markedsføringstilladelse fra EMA — anbefaling fra EMA eller en medlemsstats nationale tilsynsmyndighed til anvendelse med særlig udleveringstilladelse eller i nødsituationer — anbefaling fra WHO til udvidet eller akut brug samt godkendelse fra mindst én medlemsstats nationale tilsynsmyndighed. — Den mængde udstyr til intensivpleje (3), som kræves for at yde støttende behandling i et eller flere tilfælde af alvorlige grænseoverskridende sundhedstrusler, i overensstemmelse med WHO's standarder. — Det antal sæt personlige værnemidler (4), som kræves for at beskytte enkeltpersoner, som i forbindelse med et eller flere tilfælde af alvorlige grænseoverskridende sundhedstrusler anses for at være i risikogruppen (5), i overensstemmelse med ECDC's og WHO's standarder. — Den mængde laboratorieudstyr, herunder prøvemateriale, laboratoriereagensmidler, -udstyr og -forbrugsartikler (6), som kræves for at sikre laboratoriets diagnosticeringskapacitet i forbindelse med et eller flere tilfælde af alvorlige grænseoverskridende sundhedstrusler. Hovedbestanddele — Passende lagerfaciliteter i Unionen (7) og et egnet system til overvågning af beredskabslageret. — Hensigtsmæssige procedurer, hvor det er nødvendigt, til at sikre korrekt emballering, transport og levering af de produkter, der omhandles i rubrikken »Kapaciteter«. — Hensigtsmæssigt uddannet personale til at håndtere og forvalte de produkter, der omhandles i rubrikken »Kapaciteter«. Deployering — Klar til udsendelse højst 12 timer efter accept af tilbuddet.
(3)

Den 12. marts 2020 besluttede Styrelsesrådet med henblik på at støtte bankernes långivning til dem, der er mest påvirket af spredningen af coronavirus, særligt små og mellemstore virksomheder, at ændre tre parametre for TLTRO-III’er, navnlig at øge lånerammen fra 30 % til 50 %, ændre den maksimale budgrænse for individuelle TLTRO-III'er og, fra september 2021, tilbyde en mulighed for tidlig tilbagebetaling for beløb, der er lånt under TLTRO-III'er, 12 måneder efter afviklingen af hver operation i stedet for 24 måneder.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/401

af 12. marts 2020

om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/1988 (ATALANTA/1/2020)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets fælles aktion 2008/851/FUSP af 10. november 2008 om Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (1), særlig artikel 6, stk. 1, og

ud fra følgende betragtninger:

(1) I medfør af artikel 6, stk. 1, i fælles aktion 2008/851/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (»øverstbefalende for EU-styrken«).

(2) Den 26. november 2019 vedtog PSC afgørelse (FUSP) 2019/1988 (2) om udnævnelse af flotilleadmiral José VIZINHA MIRONES til øverstbefalende for EU-styrken.

(3) Den øverstbefalende for EU-operationen har indstillet kontreadmiral Ignacio VILLANUEVA SERRANO til ny øverstbefalende for EU-styrken fra den 17. marts 2020.

(4) EU's Militærkomité gav den 21. februar 2020 sin støtte til denne indstilling.

(5) Afgørelse (FUSP) 2019/1988 bør derfor ophæves.

(6) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet —

VEDTAGET DENNE AFGØRELSE:

Artikel 1 Kontreadmiral Ignacio VILLANUEVA SERRANO udnævnes herved til øverstbefalende for EU‐styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) fra den 17. marts 2020.

Artikel 2 Afgørelse (FUSP) 2019/1988 ophæves.

Artikel 3 Denne afgørelse træder i kraft den 17. marts 2020.

Udfærdiget i Bruxelles, den 12. marts 2020. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 301 af 12.11.2008, s. 33.

(2) Den Udenrigs- og Sikkerhedspolitiske Komités afgørelse (FUSP) 2019/1988 af 26. november 2019 om udnævnelse af den øverstbefalende for EU-styrken i Den Europæiske Unions militæroperation med henblik på at bidrage til at afskrække fra, forebygge og bekæmpe piratvirksomhed og væbnede røverier ud for Somalias kyster (Atalanta) og om ophævelse af afgørelse (FUSP) 2019/1245 (ATALANTA/4/2019) (EUT L 308 af 29.11.2019, s. 98).
»Artikel 28

Rettelse af udbudsdokumenterne og tidsfrist for og udelukkelse af indsigelser

2. Såfremt ansøgere eller tilbudsgivere mener, at ECB’s betingelser i udbudsbekendtgørelsen, opfordringen til at afgive tilbud eller de supplerende dokumenter er ufuldstændige, inkonsekvente eller ulovlige, eller at ECB eller en anden ansøger eller tilbudsgiver har overtrådt de anvendelige udbudsregler, skal de underrette ECB om deres indvendinger inden for 15 dage efter, at de blev opmærksomme på uregelmæssigheden. Hvis uregelmæssigheden påvirker opfordringen til at afgive tilbud eller andre dokumenter, som ECB har sendt, regnes fristen fra datoen for dokumenternes modtagelse. I andre tilfælde regnes fristen fra det tidspunkt, hvor ansøgerne eller tilbudsgiverne bliver opmærksom på eller havde rimelig grund til at blive opmærksom på uregelmæssigheden. ECB kan derpå enten rette eller supplere betingelserne eller afhjælpe uregelmæssigheden som ønsket eller afvise forlangendet med begrundelse herfor. Indsigelser, som ikke meddeles ECB inden for tidsfristen, kan ikke fremsættes på et senere tidspunkt, og ansøgere eller tilbudsgivere udelukkes fra at rejse indsigelse under en klageprocedure i henhold til artikel 39 og i sager ved Den Europæiske Unions Domstol.«
(2)

Ved Kommissionens gennemførelsesafgørelse 2014/709/EU (2) er der endvidere fastsat dyresundhedsmæssige foranstaltninger til bekæmpelse af afrikansk svinepest i de medlemsstater eller de områder i medlemsstaterne, som er opført i bilaget (»de berørte medlemsstater«), og i alle medlemsstater for så vidt angår flytning af vildtlevende svin og oplysningsforpligtelser. I bilaget til gennemførelsesafgørelse 2014/709/EU afgrænses og listeopføres visse områder i de berørte medlemsstater; områderne er opdelt efter risikoniveauet i henhold til den epidemiologiske situation for så vidt angår den pågældende sygdom, herunder en liste over højrisikoområder. Det nævnte bilag er blevet ændret flere gange med henblik på at tage hensyn til ændringer i den epidemiologiske situation i Unionen for så vidt angår afrikansk svinepest, således at disse ændringer nu afspejles i nævnte bilag.
(9)

Referencerne for de harmoniserede standarder, der er udarbejdet til støtte for direktiv 2014/68/EU, er offentliggjort i Kommissionens gennemførelsesafgørelse (EU) 2019/1616 (5). For at sikre, at referencerne for de harmoniserede standarder, der er udarbejdet til støtte for direktiv 2014/68/EU, er angivet i én retsakt, bør referencerne for standard EN ISO 4126-1:2013, EN ISO 4126-1:2013/A2:2019; EN 10217-1:2019, EN 10217-2:2019, EN 10217-3:2019, EN 10217-4:2019, EN 10217-5:2019, EN 10217-6:2019, EN 13480-1:2017, EN 13480-1:2017/A1:2019, EN 13480-6:2017 og EN 13480-6:2017/A1:2019 tilføjes i bilag I til nævnte gennemførelsesafgørelse, og referencerne for standard EN 10217-1:2002, EN 10217-1:2002/A1:2005, EN 10217-2:2002, EN 10217-2:2002/A1:2005, EN 10217-3:2002, EN 10217-3:2002/A1:2005, EN 10217-4:2002, EN 10217-4:2002/A1:2005, EN 10217-5:2002, EN 10217-5:2002/A1:2005, EN 10217-6:2002, EN 10217-6:2002/A1:2005, EN 13480-1:2017, EN 13480-6:2017 og EN ISO 4126-1:2013 bør tilføjes i bilag II til nævnte gennemførelsesafgørelse.
(4)

Ved skrivelse af 6. marts 2020 foreslog Domstolens præsident, at Allan ROSAS udpeges som formand for udvalget som efterfølger for Christiaan TIMMERMANS for den resterende del af dennes mandatperiode i overensstemmelse med punkt 3 i udvalgets forretningsorden, som er gengivet i bilaget til Rådets afgørelse 2010/124/EU (2) —
(4)

Unionens højtstående repræsentant for udenrigsanliggender og sikkerhedspolitik har foreslået at forlænge mandatet for Christoph BUIK som missionschef for EUAM Iraq fra den 18. april 2020 til den 17. april 2021 —
Municipality of Rakovski:

Municipality of Brezovo:

Municipality of Maritsa

The whole municipality of Brezovo The whole municipality Rakovski exept the villiages listed in Part A The whole municipality of Kaloyanovo The whole municipality of Maritsa The whole municipality of Suedinenie Sadovo municipality — Sadovo
(5)

Efter vedtagelsen af gennemførelsesafgørelsen som meddelt til medlemsstaterne ved dokument C(2019) 8570 den 29. november 2019 blev det konstateret, at den liste, der var blevet vedtaget ved gennemførelsesafgørelsen, afveg fra den liste, der var blevet fremlagt for Habitatudvalget med henblik på en udtalelse, idet sidstnævnte indeholdt skrivefejl hvad angår områderne for tre lokaliteter i Litauen. Det er derfor nødvendigt at ophæve gennemførelsesafgørelsen og efter en ny høring af Habitatudvalget at vedtage den 13. ajourførte liste over lokaliteter af fællesskabsbetydning i det boreale biogeografiske område med virkning fra den dato, hvor gennemførelsesafgørelsens ophævelse meddeles.
—

in Burgas region: — the whole municipality of Burgas — the whole municipality of Kameno — the whole municipality of Malko Tarnovo — the whole municipality of Primorsko — the whole municipality of Sozopol — the whole municipality of Sredets — the whole municipality of Tsarevo — the whole municipality of Sungurlare — the whole municipality of Ruen — the whole municipality of Aytos.
1)

Artikel 2 og 3 affattes således: »Artikel 2 Formål De strategiske mål for EUAM Iraq er: 1) at yde rådgivning og ekspertbistand til de irakiske myndigheder på strategisk plan for at identificere og definere kravene til en sammenhængende gennemførelse af de civile aspekter af reformen af sikkerhedssektoren i Iraks nationale sikkerhedsstrategi og tilknyttede planer 2) at analysere, vurdere og identificere mulighederne nationalt, regionalt og på provinsniveau for Unionens yderligere engagement til støtte for behovene i forbindelse med reformen af den civile sikkerhedssektor 3) at informere og lette Unionens og medlemsstaternes planlægning og gennemførelse og 4) at bistå EU-delegationen i koordineringen af Unionens og medlemsstaternes støtte i forbindelse med reformen af den civile sikkerhedssektor, idet der sikres sammenhæng i Unionens indsats. Artikel 3 Opgaver Med henblik på at nå de i artikel 2 fastsatte mål skal EUAM Iraq udføre de nødvendige opgaver i overensstemmelse med dens planlægningsdokumenter.«
(5)

Efter vedtagelsen af gennemførelsesafgørelsen som meddelt til medlemsstaterne ved dokument C(2019) 8591 den 29. november 2019 blev det konstateret, at den liste, der var blevet vedtaget ved gennemførelsesafgørelsen, afveg fra den liste, der var blevet fremlagt for Habitatudvalget med henblik på en udtalelse, idet sidstnævnte indeholdt skrivefejl hvad angår områderne for syv lokaliteter i Spanien og en i Irland. Det er derfor nødvendigt at ophæve gennemførelsesafgørelsen og efter en ny høring af Habitatudvalget at vedtage den 13. ajourførte liste over lokaliteter af fællesskabsbetydning i det atlantiske biogeografiske område med virkning fra den dato, hvor gennemførelsesafgørelsens ophævelse meddeles.
(8)

ZnO har en stabiliserende funktion i malinger, hvor ZPT og BIT anvendes som konserveringsmidler. ZnO hindrer ZPT's tilbøjelighed til at transkelere med andre metalioner, typisk jern og calcium, og danne farvede komplekser, der medfører en uønsket ændring i malingens farve. I kombinationer med BIT forhindrer ZnO, at BIT bevæger sig fra vandfasen til den organiske fase i malingen (f.eks. bindemidlet), og øger dermed dens tilgængelighed i vandfasen, hvor risikoen for mikrobiel vækst er højere. Uden ZnO ville malingens levetid blive reduceret til nogle få uger, samtidig med at dens holdbarhed også ville blive reduceret.
(3)

FN's Sikkerhedsråds resolution (UNSCR) 2511 (2020) understreger betydningen af at lette den humanitære bistand og fastslår, at komitéen, der er nedsat i henhold til punkt 19 i UNSCR 2140 (2014), efter en konkret og individuel vurdering kan undtage enhver aktivitet fra de sanktioner, som Sikkerhedsrådet indførte i UNSCR 2140 (2014) og UNSCR 2216 (2015), hvis komitéen fastslår, at en sådan undtagelse er nødvendig for at lette FN's og andre humanitære organisationers arbejde i Yemen eller med henblik på andre formål, der er i overensstemmelse med målsætningerne i nævnte resolutioner.
(4)

I henhold til artikel 21, stk. 1, i forordning (EU) 2018/848 tillægges Kommissionen beføjelse til at vedtage delegerede retsakter for at tilføje detaljerede produktionsregler for havsalt og andre salte til konsum og til foder. I henhold til artikel 2, litra b), i afgørelse 2009/427/EF skal ekspertgruppen bistå Kommissionen med at udvikle nye produktionsregler.
RÅDETS AFGØRELSE (EU, Euratom) 2020/456

af 26. marts 2020

om beskikkelse af et medlem af Det Europæiske Økonomiske og Sociale Udvalg efter indstilling fra Kongeriget Danmark

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 302,

under henvisning til traktaten om oprettelse af Det Europæiske Atomenergifællesskab, særlig artikel 106A,

under henvisning til indstilling fra den danske regering,

under henvisning til udtalelse fra Europa-Kommissionen, og

ud fra følgende betragtninger:

VEDTAGET DENNE AFGØRELSE:

Artikel 1

Ulla Moth-Lund CHRISTENSEN, Member of the Board of the Women’s Council Denmark, beskikkes herved som medlem af Det Europæiske Økonomiske og Sociale Udvalg for den resterende del af mandatperioden, dvs. indtil den 20. september 2020.
(4)

I overensstemmelse med artikel 7 i Den Europæiske Centralbanks retningslinje (EU) 2015/280 (ECB/2014/44) (2) skal de nationale centralbanker, der anvender interne seddeltrykkerier til at producere eurosedler, overveje at etablere passende former for samarbejde, herunder fælles indkøb, med henblik på at forbedre omkostningseffektiviteten. Den 21. november 2017 forestillede Styrelsesrådet sig muligheden for, at sådanne nationale centralbanker, der anvender interne seddeltrykkerier, kunne deltage i fælles indkøb direkte gennem EPCO som en måde at lette deres samarbejde om at udføre deres offentlige opgaver med hensyn til produktionen af eurosedler på den bedst mulige måde. Med henblik på at sikre lige konkurrencevilkår med interne seddeltrykkerier, som er fuldt ud integreret i centralbankerne, bør det være muligt for et internt seddeltrykkeri, som er en separat juridisk enhed, men som har en tæt forbindelse til en centralbank, at deltage i fælles indkøb direkte gennem EPCO.
(5)

Nogle af de nye udbrud i Ungarn ligger uden for grænserne for de områder, der for øjeblikket er opført i bilaget til gennemførelsesafgørelse (EU) 2020/47, således at de nye beskyttelses- og overvågningszoner omkring disse nye udbrud, der er oprettet af Ungarns kompetente myndighed i henhold til direktiv 2005/94/EF, strækker sig ud over grænserne for de områder, der for øjeblikket er opført i nævnte bilag.
b)

I afsnit 2 affattes det andet afsnit således: "Hvad angår anvendelsen af de indsamlede oplysninger, vil data om referenceværdien for udestående beløb blive anvendt til at fastsætte lånerammen. Data om benchmarket for godkendt nettolångivning i den første referenceperiode vil blive anvendt til at beregne benchmarket for nettolångivning og benchmarket for udestående beløb. Data om godkendt nettolångivning i den anden referenceperiode og, hvis det er relevant, perioden med særlig rente, vil blive anvendt til at vurdere udviklingen i långivningen og som følge heraf de gældende rentesatser. Alle andre indikatorer er nødvendige for at kontrollere, at oplysningerne er konsekvente både indbyrdes og i forhold til de statistiske data, der er indsamlet inden for Eurosystemet, samt til indgående overvågning af virkningen af TLTRO-III-programmet."
(2)

Den 14. oktober 2019 vedtog Rådet også konklusioner, hvori det mindede om sin bekymring over den forværrede politiske og sociale situation i Nicaragua og kraftige fordømmelse af sikkerhedsstyrkernes og regeringsvenlige væbnede gruppers undertrykkelse af politiske modstandere, demonstranter, uafhængige medier og civilsamfundsorganisationer, der havde pågået siden april 2018. Unionen bekræftede også, at den er fast besluttet på at anvende alle sine instrumenter til støtte for en fredelig og forhandlet løsning på krisen, og at den agter at overvåge situationen i landet nøje for at reagere på en yderligere forværring af menneskerettigheder og retsstatsforhold.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2020/603

af 16. april 2020

om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2019/2096 (EUTM Mali/1/2020)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelser om udnævnelse af efterfølgende øverstbefalende for EU-missionsstyrken under EUTM Mali.

(2) Den 28. november 2019 vedtog PSC afgørelse (FUSP) 2019/2096 (2) om udnævnelse af brigadegeneral João Pedro RATO BOGA DE OLIVEIRA RIBEIRO til øverstbefalende for EU-missionsstyrken under EUTM Mali.

(3) Den 4. december 2019 foreslog Den Tjekkiske Republik udnævnelse af brigadegeneral František RIDZÁK som efterfølger for brigadegeneral João Pedro RATO BOGA DE OLIVEIRA RIBEIRO til øverstbefalende for EU-missionsstyrken under EUTM Mali fra den 12. juni 2020.

(4) EU's Militærkomité gav den 24. februar 2020 sin støtte til denne indstilling.

(5) Der bør derfor træffes afgørelse om udnævnelse af brigadegeneral František RIDZÁK til øverstbefalende for EU-missionsstyrken under EUTM Mali fra den 12. juni 2020.

(6) Afgørelse (FUSP) 2019/2096 bør derfor ophæves.

(7) I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet. Danmark deltager derfor ikke i vedtagelsen af denne afgørelse, som ikke er bindende for og ikke finder anvendelse i Danmark —

VEDTAGET DENNE AFGØRELSE:

Artikel 1 Brigadegeneral František RIDZÁK udnævnes til øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 12. juni 2020.

Artikel 2 Afgørelse (FUSP) 2019/2096 ophæves.

Artikel 3 Denne afgørelse træder i kraft den 12. juni 2020.

Udfærdiget i Bruxelles, den 16. april 2020. På Den Udenrigs- og Sikkerhedspolitiske Komités vegne S. FROM-EMMESBERGER Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2019/2096 af 28. november 2019 om udnævnelse af den øverstbefalende for Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2019/948 (EUTM Mali/2/2019) (EUT L 317 af 9.12.2019, s. 108).